Holeveien er en del av E16 i Buskerud. Den starter på toppen av Sollihøgda; E16 skifter navn fra Ringeriksveien til Holeveien ved kommunegrensen mellom Bærum og Hole kommune. Den går videre nordover, på østsiden av Tyrifjorden, og passerer blant annet Sundvollen, Vik i Hole og Steinsåsen. På Steinssletta, ved Gilegata, går E16 inn i Ringerike kommune, og veien skifter der navn til Osloveien.